S-a terminat renumărarea voturilor din Georgia. Care este rezultatul final din statul american.
Voturile din Georgia au fost renumărate manual. Chiar dacă s-au găsit 3.000 de voturi în plus pentru Trump, tot Biden a câştigat. Preşedintele în funcţie acuză în continuare că alegerile au fost fraudate.
Georgia a terminat renumărarea manuală a tuturor voturilor și a rămas așa cum știam. Joe Biden este în continuare în fruntea lui Donald Trump, deși s-au mai găsit peste 3000 de voturi pentru președintele în funcție.Nici Trump nu credea că o să se schimbe ceva. În ultimele zile a dat tweet după tweet în care zicea că renumărarea este degeaba, deoarece nu se verifică dacă voturile sunt sau nu legale.Chiar și echipa lui Donald Trump știe că drumul spre victorie devine din ce în ce mai îngust. Pe Rudy Giuliani, avocatul președintelui și cel care conduce echipa juridică, l-au luat transpirațiile în timpul unei conferințe de presă. Fostul primar s-a încins atât de mult încât i-a curs vopseaua de păr pe obraji.